Գարեգին Նժդեհի փողոց (Երևան)

Գարեգին Նժդեհի փողոց, փողոց Երևանի Շենգավիթ և Էրեբունի վարչական շրջաններում։ Քաղաքային նշանակության փողոց է։ Անվանվել է ի պատիվ հայ պետական և ռազմական գործիչ, Հայաստանի Առաջին Հանրապետության բանակի հարավային ուժերի և հետագայում Լեռնահայաստանի Հանրապետության զինված ուժերի հրամանատար Գարեգին Նժդեհի։

Տվյալներ 
Սկսվում է Գարեգին Նժդեհի անվան հրապարակից և ձգվում մինչև Արցախի պողոտա։ Հատվում է Մանթաշյան, Նիզամու, Ֆրունզեի, Մայիսի 9-ի, Սևանի, Վերին Շենգավիթի 2-րդ փողոցների և Արշակունյաց պողոտայի հետ։

Խորհրդային տարիներին կոչվել է Կալինինի փողոց՝ խորհրդային հեղափոխական գործիչ, ԽՍՀՄ Գերագույն խորհրդի նախագահության նախագահ Միխայիլ Կալինինի պատվին։

Նշանակալի օբյեկտներ 
 «Հայրենիք» կինոթատրոն
 Հայաստանի Հանրապետության Վերաքննիչ քաղաքացիական դատարան
 Հայաստանի Հանրապետության Վերաքննիչ քրեական դատարան
 Հայաստանի Հանրապետության Վարչական դատարան
 Շենգավիթ վարչական շրջանի ղեկավարի աշխատակազմ
 Ստեփան Ջրբաշյանի անվան երաժշտական դպրոց

Հատող փողոցներ 

 Մանթաշյան փողոց
 Նիզամի փողոց
 Մայիսի 9-ի փողոց
 Վերին Շենգավիթ 2-րդ փողոց
 Ֆրունզեի փողոց
 Ս. Սարգսյանի փողոց
 Արշակունյաց պողոտա
 Սևանի փողոց

Տես նաև 
 Երևանի փողոցների ցանկ
 Երևանի վարչական բաժանում

Ծանոթագրություններ

Աղբյուրներ 
 Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
 

Երևանի փողոցներ